બીજા એક પ્રવર્તમાન મહાન ડાન્સરની વાત કરીએ. બોલરૂમ ડાન્સ નૃત્યકળાની એક અલગ શાખા છે અને ‘લગાન’ જેવી ફિલ્મોમાં આપણે બોલરૂમ ડાન્સ જોયો છે. સ્કોટિશ ડાન્સર ડોની બર્ન્સ આ બોલરૂમ ડાન્સના મહાનતમ નૃત્યકાર ગણાય છે. લેટિન અમેરિકન ડાન્સમાં તેમના જેવી હથોટી ભાગ્યે જ બીજા કોઇ નૃત્યકારમાં જોવા મળે. તે અત્યારે ‘વર્લ્ડ ડાન્સ કાઉન્સિલ’ના પ્રેસિડેન્ટ છે. ચૌદ વખત વર્લ્ડ પ્રોફેશનલ લેટિન ચેમ્પિયન્સનો ખિતાબ ગેયનોર ફેરવેધર સાથે તેમણે જીત્યો છે. ઇન્ટરનેશનલ લેટિન અમેરિકન ડાન્સ ચેમ્પિયન્સનો અગિયાર વખત ખિતાબ મેળવ્યો છે. આવા ઘણાં રેકોર્ડ એમના નામે બોલે છે. તેમને અત્યારે ‘ડાન્સિંગ કિંગ’ કહેવામાં આવે છે.